31.1.2023 EL Επίσημη Εφημερίδα της Ευρωπαϊκής Ένωσης L 28/220 ΚΑΝΟΝΙΣΜΟΣ (ΕΕ) 2023/195 ΤΟΥ ΣΥΜΒΟΥΛΙΟΥ της 30ής Ιανουαρίου 2023 σχετικά με τον καθορισμό για το 2023 των αλιευτικών δυνατοτήτων που ισχύουν στη Μεσόγειο Θάλασσα και στον Εύξεινο Πόντο για ορισμένα αποθέματα ιχθύων και ομάδες αποθεμάτων ιχθύων και σχετικά με την τροποποίηση του κανονισμού (ΕΕ) 2022/110 όσον αφορά τις αλιευτικές δυνατότητες για το 2022 που ισχύουν στη Μεσόγειο Θάλασσα και στον Εύξεινο Πόντο ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 3, Έχοντας υπόψη την πρόταση της Ευρωπαϊκής Επιτροπής, Εκτιμώντας τα ακόλουθα: Το άρθρο 6 του κανονισμού (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου απαιτεί τη θέσπιση μέτρων διατήρησης σύμφωνα με τις διαθέσιμες επιστημονικές, τεχνικές και οικονομικές γνωμοδοτήσεις, συμπεριλαμβανομένων, κατά περίπτωση, εκθέσεων της Επιστημονικής, Τεχνικής και Οικονομικής Επιτροπής Αλιείας (ΕΤΟΕΑ), καθώς και συμβουλών των γνωμοδοτικών συμβουλίων που έχουν συγκροτηθεί για τις οικείες γεωγραφικές περιοχές ή τομείς αρμοδιότητας και κοινών συστάσεων των κρατών μελών. Το Συμβούλιο πρόκειται να θεσπίσει μέτρα για τον καθορισμό και την κατανομή των αλιευτικών δυνατοτήτων, συμπεριλαμβανομένων ορισμένων όρων που συνδέονται λειτουργικά με τις εν λόγω αλιευτικές δυνατότητες, ανάλογα με την περίπτωση. Το άρθρο 16 παράγραφος 1 του κανονισμού (ΕΕ) αριθ. 1380/2013 ορίζει ότι η κατανομή των αλιευτικών δυνατοτήτων μεταξύ κρατών μελών θα πρέπει να πραγματοποιείται κατά τρόπο που να διασφαλίζει τη σχετική σταθερότητα των αλιευτικών δραστηριοτήτων κάθε κράτους μέλους για κάθε απόθεμα ιχθύων ή τύπο αλιείας. Το άρθρο 2 του κανονισμού (ΕΕ) αριθ. 1380/2013 προβλέπει ότι στόχος της κοινής αλιευτικής πολιτικής (ΚΑΠ) είναι να επιτύχει τον ρυθμό εκμετάλλευσης της μέγιστης βιώσιμης απόδοσης (ΜΒΑ) έως το 2015, όπου είναι δυνατό, και σε προοδευτική βάση, με βαθμιαίες αυξήσεις μέχρι το 2020 το αργότερο για όλα τα αποθέματα. Στόχος του καθορισμού της μεταβατικής περιόδου έως το 2020 ήταν να εξισορροπηθεί η επίτευξη της ΜΒΑ για όλα τα αποθέματα με τις δυνητικές κοινωνικοοικονομικές επιπτώσεις που σχετίζονται με τις πιθανές προσαρμογές των σχετικών αλιευτικών δυνατοτήτων. Συνεπώς, σύμφωνα με τον κανονισμό (ΕΕ) αριθ. 1380/2013, τα συνολικά επιτρεπόμενα αλιεύματα (TAC) θα πρέπει να καθορίζονται με βάση τις διαθέσιμες επιστημονικές γνωμοδοτήσεις, λαμβανομένων υπόψη των βιολογικών και κοινωνικοοικονομικών πτυχών, με παράλληλη διασφάλιση δίκαιης μεταχείρισης μεταξύ των αλιευτικών κλάδων, καθώς και με βάση τις γνώμες που διατυπώνονται κατά τις διαβουλεύσεις με τα ενδιαφερόμενα μέρη. Το άρθρο 16 παράγραφος 4 του κανονισμού (ΕΕ) αριθ. 1380/2013 ορίζει ότι για τα αποθέματα που υπόκεινται σε ειδικά πολυετή σχέδια, οι αλιευτικές δυνατότητες πρέπει να καθορίζονται σύμφωνα με τους κανόνες που προβλέπονται στα εν λόγω σχέδια. Το πολυετές σχέδιο για την αλιεία βενθοπελαγικών αποθεμάτων στη δυτική Μεσόγειο Θάλασσα ("σχέδιο") θεσπίστηκε με τον κανονισμό (ΕΕ) 2019/1022 του Ευρωπαϊκού Κοινοβουλίου και του Συμβουλίου και άρχισε να ισχύει στις 16 Ιουλίου 2019. Το σχέδιο έχει στόχο την επίτευξη και τη διατήρηση της ΜΒΑ για τα αποθέματα-στόχους, διασφαλίζοντας ότι η εκμετάλλευση των έμβιων θαλάσσιων βιολογικών πόρων αποκαθιστά και διατηρεί τους πληθυσμούς των αλιευόμενων ειδών πάνω από τα επίπεδα που μπορούν να διασφαλίσουν τη ΜΒΑ. Σύμφωνα με το άρθρο 4 παράγραφος 1 του κανονισμού (ΕΕ) 2019/1022, οι αλιευτικές δυνατότητες για τα αποθέματα που απαριθμούνται στο άρθρο 1 του εν λόγω κανονισμού θα πρέπει να καθορίζονται έτσι ώστε να επιτυγχάνεται θνησιμότητα λόγω αλιείας σε επίπεδα ΜΒΑ σε προοδευτική και αυξητική βάση έως το 2020, όπου είναι δυνατόν, και το αργότερο έως την 1η Ιανουαρίου 2025. Οι αλιευτικές δυνατότητες θα πρέπει να εκφράζονται ως η μέγιστη επιτρεπόμενη αλιευτική προσπάθεια για τις μηχανότρατες και τα παραγαδιάρικα και να καθορίζονται σύμφωνα με το καθεστώς αλιευτικής προσπάθειας που προβλέπεται στο άρθρο 7 του σχεδίου και ως ανώτατα όρια αλιευμάτων για την κόκκινη γαρίδα ( Aristeus antennatus ) και την κόκκινη γιγαντογαρίδα ( Aristaeomorpha foliacea ) σε βαθιά ύδατα, σύμφωνα με τις επιστημονικές γνωμοδοτήσεις και με το άρθρο 7 παράγραφος 3 στοιχείο β) του σχεδίου. Η ΕΤΟΕΑ εξέφρασε τη γνώμη ότι, προκειμένου να επιτευχθούν οι στόχοι ΜΒΑ για όλα τα ιχθυαποθέματα της δυτικής Μεσογείου Θάλασσας, είναι αναγκαίο να αναληφθούν περαιτέρω δράσεις και να μειωθεί σημαντικά η θνησιμότητα λόγω αλιείας για τις μηχανότρατες. Βάσει της εν λόγω γνωμοδότησης, για το 2023, η μέγιστη επιτρεπόμενη αλιευτική προσπάθεια για τις μηχανότρατες στη δυτική Μεσόγειο Θάλασσα, σύμφωνα με το άρθρο 7 παράγραφος 3 στοιχείο β) του σχεδίου, θα πρέπει, συνεπώς, να μειωθεί κατά ποσοστό 7 % σε σύγκριση με τη γραμμή βάσης μεταξύ 2015 και 2017, το οποίο θα αφαιρεθεί από τη μέγιστη επιτρεπόμενη αλιευτική προσπάθεια που καθορίστηκε για το 2022 με τον κανονισμό (ΕΕ) 2022/110 του Συμβουλίου . Το 2021 η ΕΤΟΕΑ εξέφρασε τη γνώμη ότι τα παραγαδιάρικα προκαλούν έως και το 10 % της θνησιμότητας λόγω αλιείας του μπακαλιάρου μερλούκιου στις γεωγραφικές υποπεριοχές (ΓΥΠ) 1-5-6-7 της ΓΕΑΜ και ευθύνονται για έως και το 20 % των εκφορτώσεων μπακαλιάρου μερλούκιου στη ΓΥΠ 10, ενώ τα αλιεύματα με το εν λόγω εργαλείο είναι ως επί το πλείστον γεννήτορες. Η ΕΤΟΕΑ εξέφρασε τη γνώμη ότι η βιομάζα των αποθεμάτων αναπαραγωγής μπακαλιάρου μερλούκιου μειώνεται σταθερά κατά τα τελευταία χρόνια και ότι ο αριθμός γεννητόρων μπακαλιάρου μερλούκιου στις ΓΥΠ 1-5-6-7 μειώθηκε κατά 66 %, ενώ έχει μειωθεί κατά 28 % στις ΓΥΠ 8-9-10-11 από την έναρξη των αξιολογήσεων. Στη βάση αυτή, στο παράρτημα III του κανονισμού (ΕΕ) 2022/110 καθορίστηκε η μέγιστη επιτρεπόμενη αλιευτική προσπάθεια των παραγαδιάρικων, σύμφωνα με το άρθρο 7 παράγραφος 5 του σχεδίου, με βάση την αλιευτική προσπάθεια που εκφράζεται ως αριθμός ημερών αλιείας μεταξύ 1ης Ιανουαρίου 2015 και 31ης Δεκεμβρίου 2017. Το 2022 η ΕΤΟΕΑ εκτίμησε ότι η βιομάζα αποθέματος αναπαραγωγής μπακαλιάρου μερλούκιου στις ΓΥΠ 1-5-6-7 και μπακαλιάρου μερλούκιου στις ΓΥΠ 8-9-10-11 εξακολουθεί να βρίσκεται κάτω από το οριακό σημείο αναφοράς βιομάζας (B LIM ) κατά την έννοια του άρθρου 2 σημείο 10) του σχεδίου και ότι τα αλιεύματα θα πρέπει να μειωθούν κατά τουλάχιστον 57 % στις ΓΥΠ 1-5-6-7 και 78 % στις ΓΥΠ 8-9-10-11 ώστε να επιτευχθεί F MSY το 2023. Κρίνεται συνεπώς σκόπιμο να διατηρηθεί, για το 2023, η μέγιστη επιτρεπόμενη αλιευτική προσπάθεια των παραγαδιάρικων στα επίπεδα που καθορίστηκαν για το 2022 από τον κανονισμό (ΕΕ) 2022/110 σύμφωνα με το άρθρο 7 παράγραφος 5 του σχεδίου. Αυτή η μέγιστη επιτρεπόμενη αλιευτική προσπάθεια για τα παραγαδιάρικα, εκφρασμένη σε ημέρες αλιείας, δεν θα πρέπει να προδικάζει τη μέγιστη επιτρεπόμενη αλιευτική προσπάθεια που θα καθοριστεί για το 2024. Το 2021, η ΕΤΟΕΑ εξέφρασε τη γνώμη ότι η θνησιμότητα λόγω αλιείας της κόκκινης γαρίδας στις ΓΥΠ 1-5-6-7 και τις ΓΥΠ 8-9-10-11 θα χρειαστεί να μειωθεί σημαντικά για να επιτευχθεί η ΜΒΑ το αργότερο έως το 2025. Η επιστημονική συμβουλευτική επιτροπή για την αλιεία (SAC) της Γενικής Επιτροπής Αλιείας για τη Μεσόγειο (ΓΕΑΜ) διατύπωσε παρόμοια γνώμη για τη θνησιμότητα λόγω αλιείας της κόκκινης γαρίδας στη ΓΥΠ 2. Επιπλέον, η ΕΤΟΕΑ εκτίμησε ότι η βιομάζα της κόκκινης γαρίδας μειώνεται. Με βάση τις γνωμοδοτήσεις που ελήφθησαν, στον κανονισμό (ΕΕ) 2022/110 του Συμβουλίου θεσπίστηκαν, για το 2022, τα ανώτατα όρια αλιευμάτων κόκκινης γαρίδας στις ΓΥΠ 1-5-6-7 και τις ΓΥΠ 8-9-10-11. Το 2022 η ΕΤΟΕΑ εξέφρασε τη γνώμη ότι η θνησιμότητα λόγω αλιείας της κόκκινης γαρίδας στις ΓΥΠ 1-2-5-6-7 εξακολουθεί να απέχει πολύ από τα βιώσιμα επίπεδα και, ως εκ τούτου, απαιτούνται περαιτέρω μέτρα διαχείρισης. Η ΕΤΟΕΑ εξέφρασε τη γνώμη ότι, προκειμένου να επιτευχθεί F MSY έως το 2023, τα αλιεύματα θα πρέπει να μειωθούν κατά μέσο όρο κατά 53 %, διότι το εν λόγω είδος στις ΓΥΠ 1-2 είναι κάτω του B LIM , ενώ το εν λόγω είδος στις ΓΥΠ 6-7 είναι κάτω του προληπτικού σημείου αναφοράς βιομάζας ((B PA ) κατά την έννοια του άρθρου 2 σημείο 11) του σχεδίου. Σύμφωνα με το άρθρο 7 παράγραφος 3 στοιχείο β) του σχεδίου, κρίνεται συνεπώς σκόπιμο να συνεχιστεί ο καθορισμός μέγιστων ορίων αλιευμάτων για τη συμπλήρωση του καθεστώτος αλιευτικής προσπάθειας με μηχανότρατες. Υπό το πρίσμα των επιστημονικών γνωμοδοτήσεων, για το 2023, τα ανώτατα όρια αλιευμάτων για την κόκκινη γαρίδα στις ΓΥΠ 1-2-5-6-7 θα πρέπει να μειωθούν κατά 5 % σε σύγκριση με τις αλιευτικές δυνατότητες που έχουν καθοριστεί για το 2022 με τον κανονισμό (ΕΕ) 2022/110. Το 2022 η ΕΤΟΕΑ εξέφρασε τη γνώμη ότι η θνησιμότητα λόγω αλιείας της κόκκινης γαρίδας στις ΓΥΠ 8-9-10-11 παραμένει πάνω από τα βιώσιμα επίπεδα και, ως εκ τούτου, απαιτούνται περαιτέρω μέτρα διαχείρισης. Η ΕΤΟΕΑ εξέφρασε τη γνώμη ότι, προκειμένου να επιτευχθεί F MSY έως το 2023, τα αλιεύματα θα πρέπει να μειωθούν κατά 30 %. Σύμφωνα με το άρθρο 7 παράγραφος 3 στοιχείο β) του σχεδίου, κρίνεται συνεπώς σκόπιμο να συνεχιστεί ο καθορισμός μέγιστων ορίων αλιευμάτων για τη συμπλήρωση του καθεστώτος αλιευτικής προσπάθειας με μηχανότρατες. Υπό το πρίσμα των επιστημονικών γνωμοδοτήσεων, για το 2023, τα ανώτατα όρια αλιευμάτων για την κόκκινη γαρίδα στις ΓΥΠ 8-9-10-11 θα πρέπει να μειωθούν κατά 3 % σε σύγκριση με τις αλιευτικές δυνατότητες που έχουν καθοριστεί για το 2022 με τον κανονισμό (ΕΕ) 2022/110 Το 2021 η ΕΤΟΕΑ εξέφρασε τη γνώμη ότι η βιομάζα κόκκινης γιγαντογαρίδας στις ΓΥΠ 8-9-10-11 μειώνεται και ότι η θνησιμότητα λόγω αλιείας αυτού του αποθέματος θα πρέπει να μειωθεί σημαντικά για να επιτευχθεί η ΜΒΑ το αργότερο έως το 2025. Με βάση τη γνωμοδότηση που ελήφθη, στον κανονισμό (ΕΕ) 2022/110 θεσπίστηκαν, για το 2022, τα ανώτατα όρια αλιευμάτων κόκκινης γιγαντογαρίδας στις ΓΥΠ 8-9-10-11. Το 2022 η ΕΤΟΕΑ εξέφρασε τη γνώμη ότι η βιομάζα κόκκινης γιγαντογαρίδας στις ΓΥΠ 8-9-10-11 μειώνεται και ότι η θνησιμότητα λόγω αλιείας παραμένει πάνω από τα βιώσιμα επίπεδα και, ως εκ τούτου, απαιτούνται περαιτέρω μέτρα διαχείρισης. Η ΕΤΟΕΑ εξέφρασε τη γνώμη ότι, προκειμένου να επιτευχθεί F MSY έως το 2023, τα αλιεύματα θα πρέπει να μειωθούν κατά 27 %, διότι το εν λόγω είδος στις ΓΥΠ 8-9-10-11 υπερβαίνει το B PA . Σύμφωνα με το άρθρο 7 παράγραφος 3 στοιχείο β) του σχεδίου, κρίνεται συνεπώς σκόπιμο να συνεχιστεί ο καθορισμός μέγιστων ορίων αλιευμάτων για τη συμπλήρωση του καθεστώτος αλιευτικής προσπάθειας με μηχανότρατες με μέγιστα όρια αλιευμάτων. Υπό το πρίσμα των επιστημονικών γνωμοδοτήσεων, για το 2023, τα ανώτατα όρια αλιευμάτων για την κόκκινη γιγαντογαρίδα στις ΓΥΠ 8-9-10-11 θα πρέπει να μειωθούν κατά 3 % σε σύγκριση με τις αλιευτικές δυνατότητες που έχουν καθοριστεί για το 2022 με τον κανονισμό (ΕΕ) 2022/110. Το 2022, βάσει εκτίμησης της ΕΤΟΕΑ, η κόκκινη γαρίδα στις ΓΥΠ 1-2, ο μπακαλιάρος μερλούκιος στις ΓΥΠ 1-5-6-7 και ο μπακαλιάρος μερλούκιος στις ΓΥΠ 8-9-10-11 έχουν βιομάζα αποθέματος αναπαραγωγής κατώτερη του B LIM , γεγονός που δείχνει ότι η αναπαραγωγική τους ικανότητα ενδέχεται να είναι μειωμένη. Ο συνδυασμός όλων των μέτρων που λαμβάνονται όσον αφορά τα εν λόγω αποθέματα περιλαμβάνει τα περαιτέρω διορθωτικά μέτρα που απαιτούνται βάσει του άρθρου 6 παράγραφος 2 του σχεδίου. Κατά την 43η ετήσια συνεδρίασή της το 2019, η ΓΕΑΜ εξέδωσε τη σύσταση GFCM/43/2019/5 σχετικά με πολυετές σχέδιο διαχείρισης για βιώσιμη βενθοπελαγική αλιεία στην Αδριατική Θάλασσα (γεωγραφικές υποπεριοχές 17 και 18), με την οποία θεσπίστηκε καθεστώς αλιευτικής προσπάθειας και ανώτατο όριο αλιευτικής ικανότητας του στόλου για ορισμένα βενθοπελαγικά αποθέματα. Τα εν λόγω μέτρα θα πρέπει να ενσωματωθούν στο ενωσιακό δίκαιο. Κατά την 44η ετήσια συνεδρίασή της το 2021, η ΓΕΑΜ εξέδωσε τη σύσταση GFCM/44/2021/1 σχετικά με τη θέσπιση καθεστώτος αλιευτικής προσπάθειας για βασικά βενθοπελαγικά αποθέματα στην Αδριατική Θάλασσα (γεωγραφικές υποπεριοχές 17 και 18), με την οποία θεσπίστηκε ανώτατος αριθμός ημερών αλιείας, κατά τύπο τράτας και τμήμα στόλου, για ορισμένα βενθοπελαγικά αποθέματα. Τα εν λόγω μέτρα θα πρέπει να ενσωματωθούν στο ενωσιακό δίκαιο. Κατά την 45η ετήσια συνεδρίασή της το 2022, η ΓΕΑΜ εξέδωσε τη σύσταση GFCM/45/2022/8 σχετικά με την εφαρμογή καθεστώτος αλιευτικής προσπάθειας για βασικά βενθοπελαγικά αποθέματα στην Αδριατική Θάλασσα το 2023 (γεωγραφικές υποπεριοχές 17 και 18), η οποία προέκυψε από τη σύσταση GFCM/43/2019/5, με την οποία θεσπίστηκε καθεστώς αλιευτικής προσπάθειας. Τα εν λόγω μέτρα θα πρέπει να ενσωματωθούν στο ενωσιακό δίκαιο. Κατά την 44η ετήσια συνεδρίασή της το 2021, η ΓΕΑΜ εξέδωσε τη σύσταση GFCM/44/2021/20 σχετικά με πολυετές σχέδιο διαχείρισης για τη βιώσιμη εκμετάλλευση αποθεμάτων μικρών πελαγικών ειδών στην Αδριατική Θάλασσα (γεωγραφικές υποπεριοχές 17 και 18), με την οποία θεσπίστηκε ανώτατο επίπεδο αλιευμάτων και συναφές ανώτατο όριο αλιευτικής ικανότητας του στόλου των γρι-γρι και των πελαγικών μηχανότρατων που αλιεύουν αποθέματα μικρών πελαγικών ειδών, με παρέκκλιση για τους εθνικούς στόλους με λιγότερα από 10 γρι-γρι και/ή πελαγικές μηχανότρατες που αλιεύουν ενεργώς αποθέματα μικρών πελαγικών ειδών. Τα εν λόγω μέτρα θα πρέπει να ενσωματωθούν στο ενωσιακό δίκαιο. Λαμβανομένων υπόψη των ιδιαιτεροτήτων του σλοβενικού στόλου και του αμελητέου αντικτύπου του στα αποθέματα των μικρών πελαγικών ειδών και στα βενθοπελαγικά αποθέματα, κρίνεται σκόπιμο να διατηρηθούν οι υφιστάμενες αλιευτικές πρακτικές και να διασφαλιστεί η πρόσβαση του σλοβενικού στόλου σε ελάχιστη ποσότητα μικρών πελαγικών ειδών και σε ελάχιστη κατανομή προσπάθειας για βενθοπελαγικά αποθέματα. Κατά την 43η ετήσια συνεδρίασή της το 2019, η ΓΕΑΜ εξέδωσε τη σύσταση GFCM/43/2019/4 σχετικά με σχέδιο διαχείρισης για τη βιώσιμη εκμετάλλευση του κόκκινου κοραλλιού στη Μεσόγειο Θάλασσα (γεωγραφικές υποπεριοχές 1 έως 27), με την οποία θεσπίστηκαν απαγόρευση αύξησης της αλιευτικής προσπάθειας εκφραζόμενης ως ανώτατο όριο στον αριθμό των αδειών αλιείας και όρια συγκομιδής κόκκινου κοραλλιού. Τα εν λόγω μέτρα θα πρέπει να ενσωματωθούν στο ενωσιακό δίκαιο. Κατά την 44η ετήσια συνεδρίασή της το 2021, η ΓΕΑΜ εξέδωσε τη σύσταση GFCM/44/2021/11 σχετικά με δέσμη μέτρων διαχείρισης για τη χρήση αγκυροβολημένων διατάξεων συγκέντρωσης ιχθύων για την αλιεία κυνηγού στη Μεσόγειο Θάλασσα (γεωγραφικές υποπεριοχές 1 έως 27), για την τροποποίηση της σύστασης GFCM/43/2019/1. Με τη σύσταση GFCM/43/2019/1 θεσπίστηκε απαγόρευση αύξησης της αλιευτικής προσπάθειας εκφραζόμενης ως ανώτατο όριο στον αριθμό των αλιευτικών σκαφών που αλιεύουν κυνηγό, και με τη σύσταση GFCM/44/2021/11παρατάθηκαν τα εν λόγω μέτρα έως το τέλος του 2023. Τα εν λόγω μέτρα θα πρέπει να ενσωματωθούν στο ενωσιακό δίκαιο. Κατά την 45η ετήσια συνεδρίασή της το 2022, η ΓΕΑΜ εξέδωσε τη σύσταση GFCM/45/2022/4 σχετικά με πολυετές σχέδιο διαχείρισης για τη βιώσιμη εκμετάλλευση των βενθοπελαγικών αποθεμάτων στο στενό της Σικελίας (ΓΥΠ 12 έως 16), με την οποία καταργούνται οι συστάσεις GFCM/44/2021/12 και GFCM/42/2018/5. Με την εν λόγω σύσταση θεσπίστηκε καθεστώς αλιευτικής προσπάθειας για τον μπακαλιάρο μερλούκιο και όρια αλιευμάτων για τις κόκκινες γαρίδες βαθέων υδάτων, καθώς και απαγόρευση αύξησης της αλιευτικής ικανότητας. Τα εν λόγω μέτρα θα πρέπει να ενσωματωθούν στο ενωσιακό δίκαιο. Κατά την 45η ετήσια συνεδρίασή της το 2022, η ΓΕΑΜ εξέδωσε τη σύσταση GFCM/45/2022/5 σχετικά με πολυετές σχέδιο διαχείρισης για τη βιώσιμη εκμετάλλευση των αποθεμάτων κόκκινης γιγαντογαρίδας και κόκκινης γαρίδας στο στενό της Σικελίας (γεωγραφικές υποπεριοχές 12 έως 16), με την οποία καταργούνται οι συστάσεις GFCM/44/2021/7 και GFCM/43/2019/6. Με την εν λόγω σύσταση θεσπίστηκε όριο αλιευμάτων και απαγόρευση αύξησης της αλιευτικής ικανότητας. Τα εν λόγω μέτρα θα πρέπει να ενσωματωθούν στο ενωσιακό δίκαιο. Κατά την 45η ετήσια συνεδρίασή της το 2022, η ΓΕΑΜ εξέδωσε τη σύσταση GFCM/45/2022/6 σχετικά με πολυετές σχέδιο διαχείρισης για τη βιώσιμη εκμετάλλευση των αποθεμάτων κόκκινης γιγαντογαρίδας και κόκκινης γαρίδας στο Ιόνιο Πέλαγος (γεωγραφικές υποπεριοχές 19 έως 21), με την οποία καταργούνται οι συστάσεις GFCM/44/2021/8 και GFCM/42/2018/4. Με την εν λόγω σύσταση θεσπίστηκαν όρια αλιευμάτων και απαγόρευση αύξησης της αλιευτικής ικανότητας. Τα εν λόγω μέτρα θα πρέπει να ενσωματωθούν στο ενωσιακό δίκαιο. Κατά την 45η ετήσια συνεδρίασή της το 2022, η ΓΕΑΜ εξέδωσε τη σύσταση GFCM/45/2022/7 σχετικά με πολυετές σχέδιο διαχείρισης για τη βιώσιμη εκμετάλλευση των αποθεμάτων κόκκινης γιγαντογαρίδας και κόκκινης γαρίδας στη Θάλασσα της Ανατολικής Μεσογείου (γεωγραφικές υποπεριοχές 24 έως 27), με την οποία καταργούνται οι συστάσεις GFCM/44/2021/8 και GFCM/42/2018/4. Με την εν λόγω σύσταση θεσπίστηκαν όρια αλιευμάτων και απαγόρευση αύξησης της αλιευτικής ικανότητας. Τα εν λόγω μέτρα θα πρέπει να ενσωματωθούν στο ενωσιακό δίκαιο. Κατά την 45η ετήσια συνεδρίασή της το 2022, η ΓΕΑΜ εξέδωσε τη σύσταση GFCM/45/2022/3 σχετικά με πολυετές σχέδιο διαχείρισης για τη βιώσιμη εκμετάλλευση του πελαγίσιου λυθρινιού στο Πέλαγος Αλμποράν (γεωγραφικές υποπεριοχές 1 έως 3), με την οποία καταργούνται οι συστάσεις GFCM/44/2021/4, GFCM/43/2019/2 και GFCM/41/2017/2. Με την εν λόγω σύσταση θεσπίστηκαν μέγιστα επίπεδα αλιευμάτων για το 2023, το 2024 και το 2025, ανώτατος αριθμός επιτρεπόμενων παραγαδιών και πετονιών χειρός, και νέα μέτρα για την ερασιτεχνική αλιεία. Τα εν λόγω μέτρα θα πρέπει να ενσωματωθούν στο ενωσιακό δίκαιο. Κατά την 43η ετήσια συνεδρίασή της το 2019, η ΓΕΑΜ εξέδωσε τη σύσταση GFCM/43/2019/3 για την τροποποίηση της σύστασης GFCM/41/2017/4 σχετικά με πολυετές σχέδιο διαχείρισης για την αλιεία καλκανιού στον Εύξεινο Πόντο (γεωγραφική υποπεριοχή 29). Η σύσταση GFCM/43/2019/3 εισήγαγε ένα επικαιροποιημένο περιφερειακό TAC και ένα καθεστώς κατανομής ποσοστώσεων για το καλκάνι, καθώς και περαιτέρω μέτρα διατήρησης, ειδικότερα μια δίμηνη περίοδο απαγόρευσης και περιορισμό των ημερών αλιείας σε 180 ημέρες ετησίως. Τα εν λόγω περαιτέρω μέτρα διατήρησης συνδέονται λειτουργικά με τις αλιευτικές δυνατότητες, δεδομένου ότι, χωρίς τα εν λόγω μέτρα, το επίπεδο TAC για το καλκάνι θα πρέπει να μειωθεί ώστε να διασφαλιστεί η ανάκαμψή του. Τα εν λόγω μέτρα θα πρέπει να ενσωματωθούν στο ενωσιακό δίκαιο. Κατά την 45η ετήσια συνεδρίασή της το 2022, η ΓΕΑΜ εξέδωσε τη σύσταση GFCM/45/2022/9 σχετικά με πολυετές σχέδιο διαχείρισης για την αλιεία καλκανιού στον Εύξεινο Πόντο (ΓΥΠ 29), με την οποία τροποποιείται η σύσταση GFCM/43/2019/3. Με την εν λόγω σύσταση παρατάθηκαν τα ισχύοντα συνολικά επιτρεπόμενα αλιεύματα (TAC) για ένα έτος. Τα εν λόγω μέτρα θα πρέπει να ενσωματωθούν στο ενωσιακό δίκαιο. Κατά την 45η ετήσια συνεδρίασή της το 2022, η ΓΕΑΜ εξέδωσε απόφαση, στην οποία διαπιστώνεται ότι, κατά τη διάρκεια του 2021, η Ένωση δεν εκμεταλλεύτηκε πλήρως την ποσόστωση που της αναλογούσε για το καλκάνι και εγκρίνεται η μεταφορά της αχρησιμοποίητης ποσόστωσης λόγω της έκτακτης κατάστασης που διαμορφώθηκε από την πανδημία της COVID-19. Η εν λόγω απόφαση της ΓΕΑΜ θα πρέπει να ενσωματωθεί στο δίκαιο της Ένωσης. Οι αλιευτικές δυνατότητες που προκύπτουν από την υποεκμετάλλευση θα πρέπει να κατανεμηθούν με βάση την αντίστοιχη συμβολή κάθε κράτους μέλους στην υποεκμετάλλευση, χωρίς να τροποποιηθεί η κλείδα κατανομής που ορίζεται στον κανονισμό (ΕΕ) 2022/110 για την ετήσια κατανομή των TAC. Με βάση τις επιστημονικές γνωμοδοτήσεις της ομάδα εργασίας της ΓΕΑΜ για τον Εύξεινο Πόντο, θα πρέπει να διατηρηθεί το τρέχον επίπεδο θνησιμότητας λόγω αλιείας, ώστε να διασφαλιστεί η βιωσιμότητα του αποθέματος παπαλίνας στον Εύξεινο Πόντο. Συνεπώς, είναι σκόπιμο να συνεχιστεί ο καθορισμός αυτόνομης ποσόστωσης για το εν λόγω απόθεμα. Η χρήση αλιευτικών δυνατοτήτων που παρέχονται σε ενωσιακά αλιευτικά σκάφη και καθορίζονται στον παρόντα κανονισμό διέπεται από τον κανονισμό (ΕΚ) αριθ. 1224/2009 του Συμβουλίου , και ιδίως από τα άρθρα 33 και 34 του εν λόγω κανονισμού, σχετικά με την καταγραφή των αλιευμάτων και της αλιευτικής προσπάθειας και την κοινοποίηση δεδομένων σχετικά με την εξάντληση των αλιευτικών δυνατοτήτων. Ως εκ τούτου, είναι αναγκαίο να προσδιοριστούν οι κωδικοί τους οποίους πρέπει να χρησιμοποιούν τα κράτη μέλη κατά την αποστολή δεδομένων στην Επιτροπή σχετικά με εκφορτώσεις αποθεμάτων που διέπονται από τον παρόντα κανονισμό. Για να αποφευχθεί η διακοπή των αλιευτικών δραστηριοτήτων και να διασφαλιστεί ο βιοπορισμός των αλιέων της Ένωσης, ο παρών κανονισμός εφαρμόζεται από την 1η Ιανουαρίου 2023. Για να διευκολυνθεί η ταχεία εφαρμογή του, ο παρών κανονισμός θα πρέπει να αρχίσει να ισχύει αμέσως με τη δημοσίευσή του. Προκειμένου να προωθηθεί η χρήση επιλεκτικών αλιευτικών εργαλείων και να καθοριστούν αποτελεσματικές απαγορευμένες περιοχές για την προστασία των ιχθυδίων και των γεννητόρων, με τον κανονισμό (ΕΕ) 2022/110 θεσπίστηκε μηχανισμός αντιστάθμισης όσον αφορά το καθεστώς αλιευτικής προσπάθειας για τις μηχανότρατες. Με βάση την πείρα από το πρώτο έτος εφαρμογής και προκειμένου να διασφαλιστεί η πλήρης αποδοτικότητα του μηχανισμού αντιστάθμισης, είναι αναγκαίο να διευκρινιστεί ο τρόπος με τον οποίο ο εν λόγω μηχανισμός θα πρέπει να εφαρμοστεί, μεταξύ άλλων αναδρομικά από την 1η Ιανουαρίου 2022, όταν άρχισε να ισχύει ο κανονισμός (ΕΕ) 2022/110. Κατά συνέπεια, ο κανονισμός (ΕΕ) 2022/110 θα πρέπει να τροποποιηθεί αναλόγως. Επιπλέον, δεδομένου ότι οι επιστημονικές γνωμοδοτήσεις εξακολουθούν να συνιστούν την περαιτέρω βελτίωση της επιλεκτικότητας αλιευτικών εργαλείων και της αποτελεσματικότητας των περιοχών απαγόρευσης για την προστασία των ιχθυδίων, ο εν λόγω μηχανισμός θα πρέπει να συνεχιστεί το 2023. Με βάση τις επιστημονικές γνωμοδοτήσεις για το 2023, είναι αναγκαίο να κατανεμηθεί το 3,5 % των ημερών αλιείας για τις μηχανότρατες, υπολογιζόμενο από τη γραμμή βάσης μεταξύ 2015 και 2017. Οι αλιευτικές δυνατότητες θα πρέπει να χρησιμοποιούνται τηρουμένου πλήρως του δικαίου της Ένωσης, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: ΤΙΤΛΟΣ I ΓΕΝΙΚΕΣ ΔΙΑΤΑΞΕΙΣ Άρθρο 1 Αντικείμενο Ο παρών κανονισμός καθορίζει για το 2023 τις διαθέσιμες αλιευτικές δυνατότητες στη Μεσόγειο Θάλασσα και στον Εύξεινο Πόντο για ορισμένα αποθέματα ιχθύων και ομάδες αποθεμάτων ιχθύων. Διευκρινίζει επίσης την εφαρμογή, κατά το 2022, του μηχανισμού αντιστάθμισης που θεσπίστηκε με τον κανονισμό (ΕΕ) 2022/110 σε σχέση με το καθεστώς αλιευτικής προσπάθειας για τις μηχανότρατες. Άρθρο 2 Πεδίο εφαρμογής 1. Ο παρών κανονισμός εφαρμόζεται στα ενωσιακά αλιευτικά σκάφη που αλιεύουν στη Μεσόγειο Θάλασσα και στον Εύξεινο Πόντο τα ακόλουθα αποθέματα ιχθύων: α) κόκκινα κοράλλια ( Corallium rubrum ) και κυνηγό ( Coryphaena hippurus ) στη Μεσόγειο Θάλασσα, όπως ορίζεται στο άρθρο 4 στοιχείο β)· β) κόκκινη γαρίδα ( Aristeus antennatus ), κόκκινη γαρίδα βαθέων υδάτων ( Parapenaeus longirostris ), κόκκινη γιγαντογαρίδα ( Aristaeomorpha foliacea ), μπακαλιάρο μερλούκιο ( Merluccius merluccius ), καραβίδα ( Nephrops norvegicus ) και κουτσομούρα ( Mullus barbatus ) στη δυτική Μεσόγειο Θάλασσα, όπως ορίζεται στο άρθρο 4 στοιχείο γ)· γ) γαύρο ( Engraulis encrasicolus ) και σαρδέλα ( Sardina pilchardus ) στην Αδριατική Θάλασσα , όπως ορίζεται στο άρθρο 4 στοιχείο δ)· δ) μπακαλιάρο μερλούκιο ( Merluccius merluccius ), καραβίδα ( Nephrops norvegicus ), γλώσσα ( Solea solea ), κόκκινη γαρίδα βαθέων υδάτων ( Parapenaeus longirostris ), κουτσομούρα ( Mullus barbatus ) στην Αδριατική Θάλασσα, όπως ορίζεται στο άρθρο 4 στοιχείο δ)· ε) κόκκινη γιγαντογαρίδα ( Aristaeomorpha foliacea ) και κόκκινη γαρίδα ( Aristeus antennatus ) στο στενό της Σικελίας, όπως ορίζεται στο άρθρο 4 στοιχείο ε), στο Ιόνιο Πέλαγος, όπως ορίζεται στο άρθρο 4 στοιχείο στ), και στη Θάλασσα της Ανατολικής Μεσογείου , όπως ορίζεται στο άρθρο 4 στοιχείο ζ)· στ) πελαγίσιο λυθρίνι ( Pagellus bogaraveo ) στο Πέλαγος Αλμποράν, όπως ορίζεται στο άρθρο 4 στοιχείο η)· ζ) παπαλίνα ( Sprattus sprattus ) και καλκάνι ( Scophthalmus maximus ) στον Εύξεινο Πόντο, όπως ορίζεται στο άρθρο 4 στοιχείο θ). 2. Ο παρών κανονισμός εφαρμόζεται επίσης σε άλλες ενωσιακές αλιευτικές δραστηριότητες, συμπεριλαμβανομένης της ερασιτεχνικής αλιείας, όπου αυτές αναφέρονται ρητά στις συναφείς διατάξεις. Άρθρο 3 Ορισμοί Για τους σκοπούς του παρόντος κανονισμού, ισχύουν οι ορισμοί του άρθρου 4 του κανονισμού (ΕΕ) αριθ. 1380/2013. Επιπλέον, ισχύουν οι ακόλουθοι ορισμοί: α) "διεθνή ύδατα": τα ύδατα που δεν υπάγονται στην κυριαρχία ή τη δικαιοδοσία κανενός κράτους· β) "ερασιτεχνική αλιεία": οι μη εμπορικές αλιευτικές δραστηριότητες στο πλαίσιο των οποίων αλιεύονται θαλάσσιοι έμβιοι υδρόβιοι πόροι για αναψυχή, τουρισμό ή άθληση· γ) "συνολικό επιτρεπόμενο αλίευμα" (TAC): i) σε τύπους αλιείας που υπόκεινται στην εξαίρεση από την υποχρέωση εκφόρτωσης που αναφέρεται στο άρθρο 15 παράγραφοι 4 έως 7 του κανονισμού (ΕΕ) αριθ. 1380/2013, η ποσότητα αλιεύματος που μπορεί να εκφορτώνεται από κάθε απόθεμα ετησίως· ii) σε όλους τους άλλους τύπους αλιείας, η ποσότητα αλιεύματος που μπορεί να αλιεύεται από κάθε απόθεμα κατά τη διάρκεια ενός έτους· i) σε τύπους αλιείας που υπόκεινται στην εξαίρεση από την υποχρέωση εκφόρτωσης που αναφέρεται στο άρθρο 15 παράγραφοι 4 έως 7 του κανονισμού (ΕΕ) αριθ. 1380/2013, η ποσότητα αλιεύματος που μπορεί να εκφορτώνεται από κάθε απόθεμα ετησίως· ii) σε όλους τους άλλους τύπους αλιείας, η ποσότητα αλιεύματος που μπορεί να αλιεύεται από κάθε απόθεμα κατά τη διάρκεια ενός έτους·i) σε τύπους αλιείας που υπόκεινται στην εξαίρεση από την υποχρέωση εκφόρτωσης που αναφέρεται στο άρθρο 15 παράγραφοι 4 έως 7 του κανονισμού (ΕΕ) αριθ. 1380/2013, η ποσότητα αλιεύματος που μπορεί να εκφορτώνεται από κάθε απόθεμα ετησίως·ii) σε όλους τους άλλους τύπους αλιείας, η ποσότητα αλιεύματος που μπορεί να αλιεύεται από κάθε απόθεμα κατά τη διάρκεια ενός έτους· δ) "ποσόστωση": η αναλογία του TAC που κατανέμεται στην Ένωση ή σε κράτος μέλος· ε) "αυτόνομη ποσόστωση της Ένωσης": όριο αλιευμάτων που κατανέμεται αυτόνομα στα αλιευτικά σκάφη της Ένωσης ελλείψει συμφωνημένου TAC· στ) "αναλυτική ποσόστωση": αυτόνομη ποσόστωση της Ένωσης για την οποία διατίθεται αναλυτική εκτίμηση· ζ) "αναλυτική εκτίμηση": ποσοτική αξιολόγηση των τάσεων που παρουσιάζει συγκεκριμένο απόθεμα, βασιζόμενη σε δεδομένα σχετικά με τη βιολογία και την εκμετάλλευση του αποθέματος, τα οποία η επιστημονική εξέταση έχει κρίνει ως ποιότητας επαρκούς για την παροχή επιστημονικών γνωμοδοτήσεων σχετικά με τις εναλλακτικές επιλογές για τα μελλοντικά αλιεύματα· η) "διάταξη συγκέντρωσης ιχθύων" (FAD): οποιοσδήποτε αγκυροβολημένος εξοπλισμός ο οποίος επιπλέει στην επιφάνεια της θαλάσσης με στόχο την προσέλκυση ιχθύων. Άρθρο 4 Αλιευτικές ζώνες Για τους σκοπούς του παρόντος κανονισμού, ισχύουν οι ακόλουθοι ορισμοί γεωγραφικών ζωνών: "γεωγραφικές υποπεριοχές της ΓΕΑΜ": α) οι περιοχές που ορίζονται στο παράρτημα I του κανονισμού (ΕΕ) αριθ. 1343/2011 του Ευρωπαϊκού Κοινοβουλίου και το Συμβουλίου · β) "Μεσόγειος Θάλασσα": τα ύδατα στις γεωγραφικές υποπεριοχές 1 έως 27 της ΓΕΑΜ, όπως ορίζονται στο παράρτημα I του κανονισμού (ΕΕ) αριθ. 1343/2011· γ) "δυτική Μεσόγειος Θάλασσα": τα ύδατα στις γεωγραφικές υποπεριοχές 1, 2, 5, 6, 7, 8, 9, 10 και 11 της ΓΕΑΜ, όπως ορίζονται στο παράρτημα I του κανονισμού (ΕΕ) αριθ. 1343/2011· δ) "Αδριατική Θάλασσα": τα ύδατα στις γεωγραφικές υποπεριοχές 17 και 18 της ΓΕΑΜ, όπως ορίζονται στο παράρτημα I του κανονισμού (ΕΕ) αριθ. 1343/2011· ε) "στενό της Σικελίας": τα ύδατα στις γεωγραφικές υποπεριοχές 12, 13, 14, 15 και 16 της ΓΕΑΜ, όπως ορίζονται στο παράρτημα I του κανονισμού (ΕΕ) αριθ. 1343/2011· στ) "Ιόνιο Πέλαγος": τα ύδατα στις γεωγραφικές υποπεριοχές 19, 20 και 21 της ΓΕΑΜ, όπως ορίζονται στο παράρτημα I του κανονισμού (ΕΕ) αριθ. 1343/2011· ζ) "Θάλασσα της Ανατολικής Μεσογείου": τα ύδατα στις γεωγραφικές υποπεριοχές 24, 25, 26 και 27 της ΓΕΑΜ, όπως ορίζονται στο παράρτημα I του κανονισμού (ΕΕ) αριθ. 1343/2011· η) "Πέλαγος Αλμποράν": τα ύδατα στις γεωγραφικές υποπεριοχές 1 έως 3 της ΓΕΑΜ, όπως ορίζονται στο παράρτημα I του κανονισμού (ΕΕ) αριθ. 1343/2011· θ) "Εύξεινος Πόντος" (Μαύρη Θάλασσα): τα ύδατα στη γεωγραφική υποπεριοχή 29 της ΓΕΑΜ, όπως ορίζεται στο παράρτημα I του κανονισμού (ΕΕ) αριθ. 1343/2011. ΤΙΤΛΟΣ II ΑΛΙΕΥΤΙΚΕΣ ΔΥΝΑΤΟΤΗΤΕΣ ΚΕΦΑΛΑΙΟ I Μεσόγειος Θάλασσα Άρθρο 5 Κόκκινο κοράλλι 1. Το παρόν άρθρο εφαρμόζεται σε όλες τις δραστηριότητες των ενωσιακών αλιευτικών σκαφών και σε άλλες ενωσιακές αλιευτικές δραστηριότητες για τη συγκομιδή κόκκινου κοραλλιού (Corallium rubrum), και συγκεκριμένα στη στοχευμένη και ερασιτεχνική αλιεία στη Μεσόγειο Θάλασσα. 2. Για τη στοχευμένη αλιεία, ο μέγιστος αριθμός αδειών αλιείας και οι μέγιστες ποσότητες αποθεμάτων κόκκινων κοραλλιών που συλλέγονται από ενωσιακά αλιευτικά σκάφη και από άλλες ενωσιακές αλιευτικές δραστηριότητες δεν υπερβαίνουν τα επίπεδα που ορίζονται στο παράρτημα I. 3. Απαγορεύεται στα ενωσιακά αλιευτικά σκάφη που υπόκεινται στην παράγραφο 2 η μεταφόρτωση κόκκινων κοραλλιών στη θάλασσα. 4. Όσον αφορά την ερασιτεχνική αλιεία, τα κράτη μέλη λαμβάνουν τα αναγκαία μέτρα για την απαγόρευση της συγκομιδής και της διατήρησης επί του σκάφους ή της μεταφόρτωσης ή της εκφόρτωσης κόκκινων κοραλλιών. Άρθρο 6 Κυνηγός 1. Το παρόν άρθρο εφαρμόζεται σε όλες τις εμπορικές δραστηριότητες των ενωσιακών αλιευτικών σκαφών και σε άλλες ενωσιακές αλιευτικές δραστηριότητες με χρήση διατάξεων συγκέντρωσης ιχθύων για την αλίευση κυνηγού (Coryphaena hippurus), στα διεθνή ύδατα της Μεσογείου Θάλασσας. 2. Ο μέγιστος αριθμός σκαφών που επιτρέπεται να αλιεύουν κυνηγό καθορίζεται στο παράρτημα II. ΚΕΦΑΛΑΙΟ II Δυτική Μεσόγειος Θάλασσα Άρθρο 7 Βενθοπελαγικά αποθέματα 1. Το παρόν άρθρο εφαρμόζεται σε όλες τις δραστηριότητες των ενωσιακών αλιευτικών σκαφών και σε άλλες ενωσιακές δραστηριότητες αλίευσης των βενθοπελαγικών αποθεμάτων που αναφέρονται στο άρθρο 1 παράγραφος 2 του κανονισμού (ΕΕ) 2019/1022, στη δυτική Μεσόγειο Θάλασσα. 2. Η μέγιστη επιτρεπόμενη αλιευτική προσπάθεια για τις μηχανότρατες και τα παραγαδιάρικα καθορίζεται στο παράρτημα III του παρόντος κανονισμού. Τα κράτη μέλη διαχειρίζονται τη μέγιστη επιτρεπόμενη αλιευτική προσπάθεια σύμφωνα με το άρθρο 9 του κανονισμού (ΕΕ) 2019/1022 και τα άρθρα 26 έως 34 του κανονισμού (ΕΚ) αριθ. 1224/2009. 3. Η κατανομή των ανώτατων ορίων αλιευμάτων μεταξύ των κρατών μελών για τα ενωσιακά αλιευτικά σκάφη στα ενωσιακά ύδατα της δυτικής Μεσογείου Θάλασσας καθορίζεται επίσης στο παράρτημα III. 4. Η κατανομή των αλιευτικών δυνατοτήτων ανά κράτος μέλος, η οποία προβλέπεται στο παρόν άρθρο και στο παράρτημα III, πληροί τις ακόλουθες προϋποθέσεις: α) είναι σύμφωνη με τα κριτήρια που ορίζονται στο άρθρο 17 του κανονισμού (ΕΕ) αριθ. 1380/2013· και β) δεν θίγει: i) τις ανταλλαγές που πραγματοποιούνται σύμφωνα με το άρθρο 16 παράγραφος 8 του κανονισμού (ΕΕ) αριθ. 1380/2013· ii) τις μειώσεις και τις ανακατανομές που πραγματοποιούνται σύμφωνα με το άρθρο 37 του κανονισμού (ΕΚ) αριθ. 1224/2009· iii) τις πρόσθετες εκφορτώσεις που επιτρέπονται βάσει του άρθρου 3 του κανονισμού (ΕΚ) αριθ. 847/96 ή βάσει του άρθρου 15 παράγραφος 9 του κανονισμού (ΕΕ) αριθ. 1380/2013· iv) τις ποσότητες που διατηρούνται σύμφωνα με το άρθρο 4 του κανονισμού (ΕΚ) αριθ. 847/96 ή μεταφέρονται δυνάμει του άρθρου 15 παράγραφος 9 του κανονισμού (ΕΕ) αριθ. 1380/2013· v) τις μειώσεις που πραγματοποιούνται σύμφωνα με τα άρθρα 105, 106 και 107 του κανονισμού (ΕΚ) αριθ. 1224/2009. i) τις ανταλλαγές που πραγματοποιούνται σύμφωνα με το άρθρο 16 παράγραφος 8 του κανονισμού (ΕΕ) αριθ. 1380/2013· ii) τις μειώσεις και τις ανακατανομές που πραγματοποιούνται σύμφωνα με το άρθρο 37 του κανονισμού (ΕΚ) αριθ. 1224/2009· iii) τις πρόσθετες εκφορτώσεις που επιτρέπονται βάσει του άρθρου 3 του κανονισμού (ΕΚ) αριθ. 847/96 ή βάσει του άρθρου 15 παράγραφος 9 του κανονισμού (ΕΕ) αριθ. 1380/2013· iv) τις ποσότητες που διατηρούνται σύμφωνα με το άρθρο 4 του κανονισμού (ΕΚ) αριθ. 847/96 ή μεταφέρονται δυνάμει του άρθρου 15 παράγραφος 9 του κανονισμού (ΕΕ) αριθ. 1380/2013· v) τις μειώσεις που πραγματοποιούνται σύμφωνα με τα άρθρα 105, 106 και 107 του κανονισμού (ΕΚ) αριθ. 1224/2009.i) τις ανταλλαγές που πραγματοποιούνται σύμφωνα με το άρθρο 16 παράγραφος 8 του κανονισμού (ΕΕ) αριθ. 1380/2013·ii) τις μειώσεις και τις ανακατανομές που πραγματοποιούνται σύμφωνα με το άρθρο 37 του κανονισμού (ΕΚ) αριθ. 1224/2009·iii) τις πρόσθετες εκφορτώσεις που επιτρέπονται βάσει του άρθρου 3 του κανονισμού (ΕΚ) αριθ. 847/96 ή βάσει του άρθρου 15 παράγραφος 9 του κανονισμού (ΕΕ) αριθ. 1380/2013·iv) τις ποσότητες που διατηρούνται σύμφωνα με το άρθρο 4 του κανονισμού (ΕΚ) αριθ. 847/96 ή μεταφέρονται δυνάμει του άρθρου 15 παράγραφος 9 του κανονισμού (ΕΕ) αριθ. 1380/2013·v) τις μειώσεις που πραγματοποιούνται σύμφωνα με τα άρθρα 105, 106 και 107 του κανονισμού (ΕΚ) αριθ. 1224/2009. Άρθρο 8 Μηχανισμός αντιστάθμισης 1. Για το σχετικό τμήμα του στόλου, ένα κράτος μέλος μπορεί να χορηγήσει το 2023 στα σκάφη που φέρουν τη σημαία του πρόσθετη κατανομή ημερών αλιείας που αντιστοιχεί στο 3,5 % υπολογιζόμενο από τη γραμμή βάσης μεταξύ 2015 και 2017 του εν λόγω κράτους μέλους, όπως ορίζεται στην παράγραφο 4. 2. Το οικείο κράτος μέλος κοινοποιεί στην Επιτροπή τον κατάλογο των αλιευτικών σκαφών τα οποία αφορά η εν λόγω πρόσθετη κατανομή ημερών αλιείας, καθώς και τον σχετικό αριθμό πρόσθετων ημερών αλιείας και τον συναφή όρο. 3. Η πρόσθετη κατανομή υπολογίζεται από τη μέγιστη αλιευτική προσπάθεια που επιτρέπεται στη γραμμή βάσης μεταξύ 2015 και 2017 για το σχετικό τμήμα του στόλου του οικείου κράτους μέλους, από την 1η Ιανουαρίου 2023. 4. Τα κράτη μέλη μπορούν να χορηγούν την πρόσθετη κατανομή ημερών αλιείας που αναφέρεται στην παράγραφο 1, υπό την προϋπόθεση ότι τα σκάφη πληρούν έναν από τους ακόλουθους όρους: α) το σκάφος χρησιμοποιεί δίχτυ τράτας με σάκο με τετράγωνα μάτια 45 mm προκειμένου να μειωθούν κατά τουλάχιστον 25 % τα αλιεύματα των ιχθυδίων μπακαλιάρου μερλούκιου· β) το σκάφος χρησιμοποιεί δίχτυ τράτας με σάκο με τετράγωνα μάτια 50 mm για τύπους αλιείας βαθέων υδάτων προκειμένου να μειωθούν κατά τουλάχιστον 25 % τα αλιεύματα κόκκινης γαρίδας με μήκος κελύφους κάτω των 25 mm στις γεωγραφικές υποπεριοχές 1, 2, 5, 6, 7, 8, 9, 10 και 11 και να μειωθούν κατά τουλάχιστον 25 % τα αλιεύματα της κόκκινης γιγαντογαρίδας με μήκος κελύφους κάτω των 35 mm στις γεωγραφικές υποπεριοχές 8, 9, 10 και 11· γ) το σκάφος χρησιμοποιεί ελεγχόμενο εργαλείο μεγάλης επιλεκτικότητας, τα τεχνικά χαρακτηριστικά του οποίου οδηγούν, σύμφωνα με την επιστημονική μελέτη της ΕΤΟΕΑ, σε μείωση τουλάχιστον κατά 25 % των αλιευμάτων ιχθυδίων όλων των βενθοπελαγικών ειδών ή τουλάχιστον κατά 20 % των αλιευμάτων γεννητόρων όλων των βενθοπελαγικών ειδών σε σύγκριση με το 2020, όπως είναι η εσχάρα διαλογής με διάστημα 20 mm· δ) το οικείο κράτος μέλος έχει θεσπίσει προσωρινές απαγορευμένες περιοχές προκειμένου να μειωθούν τουλάχιστον κατά 25 % τα αλιεύματα των ιχθυδίων όλων των βενθοπελαγικών ειδών ή τουλάχιστον κατά 20 % τα αλιεύματα γεννητόρων όλων των βενθοπελαγικών ειδών· ε) το οικείο κράτος μέλος έχει εγκρίνει νέο ελάχιστο μέγεθος αναφοράς διατήρησης τουλάχιστον 26 cm για τον μπακαλιάρο μερλούκιο, προκειμένου να φθάσει προοδευτικά το μήκος του κατά την πρώτη ωριμότητα· στ) το οικείο κράτος μέλος έχει καθορίσει περίοδο απαγόρευσης τουλάχιστον τεσσάρων συναπτών εβδομάδων για τις αλιευτικές δραστηριότητες με μηχανότρατες στις περιοχές και τις περιόδους που αναγνωρίζονται ως σημαντικές, με βάση τις βέλτιστες διαθέσιμες επιστημονικές γνωμοδοτήσεις, για την προστασία των γεννητόρων των αποθεμάτων μπακαλιάρου μερλούκιου. Για τον καθορισμό των περιοχών αυτών λαμβάνονται επίσης υπόψη τα χωρικά πρότυπα κατανομής των γεννητόρων, συμπεριλαμβανομένων των βαθών από 150 μέτρα ως 500 μέτρα. Οι περίοδοι της προσωρινής απαγόρευσης αλιείας είναι από τον Φεβρουάριο μέχρι τον Μάρτιο και από τον Οκτώβριο μέχρι τον Νοέμβριο. 5. Το οικείο κράτος μέλος κοινοποιεί επίσης χωριστά κάθε μήνα στην Επιτροπή την προσπάθεια που έχει καταβληθεί, ώστε αυτή να ληφθεί υπόψη όσον αφορά την πρόσθετη κατανομή που αναφέρεται στην παράγραφο 4, χρησιμοποιώντας τους ειδικούς κωδικούς αναφοράς για την εν λόγω κατανομή. 6. Το οικείο κράτος μέλος υποβάλλει στην Επιτροπή, το αργότερο έως τις 15 Οκτωβρίου, όλες τις διαθέσιμες πληροφορίες σχετικά με την εφαρμογή των μέτρων που αναφέρονται στην παράγραφο 4 στοιχεία α) έως στ). Άρθρο 9 Καταγραφή και διαβίβαση στοιχείων 1. Τα κράτη μέλη καταγράφουν και διαβιβάζουν τα στοιχεία σχετικά με την αλιευτική προσπάθεια στην Επιτροπή σύμφωνα με το άρθρο 10 του κανονισμού (ΕΕ) 2019/1022. 2. Κατά την υποβολή στοιχείων για την αλιευτική προσπάθεια στην Επιτροπή σύμφωνα με το παρόν άρθρο, τα κράτη μέλη χρησιμοποιούν τους κωδικούς των ομάδων αλιευτικής προσπάθειας που ορίζονται στο παράρτημα III. ΚΕΦΑΛΑΙΟ III Αδριατική Θάλασσα Άρθρο 10 Αποθέματα μικρών πελαγικών ειδών 1. Το παρόν άρθρο εφαρμόζεται σε όλες τις δραστηριότητες των ενωσιακών αλιευτικών σκαφών και άλλες ενωσιακές δραστηριότητες αλίευσης σαρδέλας (Sardina pilchardus) και γαύρου (Engraulis encrasicolus) στην Αδριατική Θάλασσα. 2. Το ανώτατο επίπεδο αλιευμάτων δεν υπερβαίνει τα επίπεδα που καθορίζονται στο παράρτημα IV. 3. Η μέγιστη ικανότητα στόλου, εκφρασμένη σε αριθμό σκαφών, kW και GT ενωσιακών αλιευτικών σκαφών που επιτρέπεται να αλιεύουν αποθέματα μικρών πελαγικών ειδών καθορίζεται στο παράρτημα IV. Άρθρο 11 Βενθοπελαγικά αποθέματα 1. Το παρόν άρθρο εφαρμόζεται σε όλες τις δραστηριότητες των ενωσιακών αλιευτικών σκαφών και σε άλλες ενωσιακές δραστηριότητες αλίευσης μπακαλιάρου μερλούκιου (Merluccius merluccius), καραβίδας (Nephrops norvegicus), γλώσσας (Solea solea), κόκκινης γαρίδας βαθέων υδάτων (Parapenaeus longirostris) και κουτσομούρας (Mullus barbatus) στην Αδριατική Θάλασσα. 2. Η μέγιστη επιτρεπόμενη αλιευτική προσπάθεια για βενθοπελαγικά αποθέματα και η μέγιστη αλιευτική ικανότητα του στόλου που εμπίπτουν στο πεδίο εφαρμογής του παρόντος άρθρου καθορίζονται στο παράρτημα IV. 3. Τα κράτη μέλη μπορούν να τροποποιούν την κατανομή τους της αλιευτικής προσπάθειας όπως ορίζεται στο παράρτημα IV, μεταφέροντας ημέρες αλιείας μεταξύ των ομάδων αλιευτικής προσπάθειας της ίδιας γεωγραφικής περιοχής και/ή του ίδιου εργαλείου, υπό την προϋπόθεση ότι εφαρμόζουν εθνικό συντελεστή μετατροπής υποστηριζόμενο από τις βέλτιστες διαθέσιμες επιστημονικές γνωμοδοτήσεις. 4. Τα κράτη μέλη διαχειρίζονται τη μέγιστη επιτρεπόμενη αλιευτική προσπάθεια σύμφωνα με τα άρθρα 26 έως 35 του κανονισμού (ΕΚ) αριθ. 1224/2009. Άρθρο 12 Διαβίβαση στοιχείων Όταν, σύμφωνα με τα άρθρα 33 και 34 του κανονισμού (ΕΚ) αριθ. 1224/2009, τα κράτη μέλη διαβιβάζουν στην Επιτροπή στοιχεία που αφορούν εκφορτώσεις των αλιευθεισών ποσοτήτων αποθεμάτων, χρησιμοποιούν τους κωδικούς αποθεμάτων που παρατίθενται στο παράρτημα IV. ΚΕΦΑΛΑΙΟ IV Στενό της Σικελίας Άρθρο 13 Βενθοπελαγικά αποθέματα 1. Το παρόν άρθρο εφαρμόζεται σε όλες τις δραστηριότητες των ενωσιακών αλιευτικών σκαφών και σε άλλες ενωσιακές δραστηριότητες αλίευσης μπακαλιάρου μερλούκιου (Merluccius merluccius) και κόκκινης γαρίδας βαθέων υδάτων (Parapenaeus longirostris) στο στενό της Σικελίας. 2. Το ανώτατο επίπεδο αλιευμάτων κόκκινης γαρίδας βαθέων υδάτων δεν υπερβαίνει τα επίπεδα που καθορίζονται στο παράρτημα V. 3. Η μέγιστη επιτρεπόμενη αλιευτική προσπάθεια για τον μπακαλιάρο μερλούκιο και η μέγιστη αλιευτική ικανότητα του στόλου εκφραζόμενη σε αριθμό σκαφών, kW και GT για τράτες βυθού που επιτρέπεται να αλιεύουν βενθοπελαγικά αποθέματα εντός του πεδίου εφαρμογής του παρόντος άρθρου καθορίζονται στο παράρτημα V. 4. Τα κράτη μέλη διαχειρίζονται τη μέγιστη επιτρεπόμενη αλιευτική προσπάθεια σύμφωνα με τα άρθρα 26 έως 35 του κανονισμού (ΕΚ) αριθ. 1224/2009. Άρθρο 14 Γαρίδες βαθέων υδάτων 1. Το παρόν άρθρο εφαρμόζεται σε όλες τις δραστηριότητες των ενωσιακών αλιευτικών σκαφών και σε άλλες ενωσιακές δραστηριότητες αλίευσης κόκκινης γιγαντογαρίδας (Aristaeomorpha foliacea) και κόκκινης γαρίδας (Aristeus antennatus) στο στενό της Σικελίας. 2. Η μέγιστη αλιευτική ικανότητα του στόλου εκφραζόμενη σε αριθμό σκαφών, kW και GT για τράτες βυθού που επιτρέπεται να αλιεύουν βενθοπελαγικά αποθέματα καθορίζεται στο παράρτημα V. 3. Το ανώτατο επίπεδο αλιευμάτων δεν υπερβαίνει τα επίπεδα που καθορίζονται στο παράρτημα V. Άρθρο 15 Διαβίβαση στοιχείων Όταν, σύμφωνα με τα άρθρα 33 και 34 του κανονισμού (ΕΚ) αριθ. 1224/2009, τα κράτη μέλη διαβιβάζουν στην Επιτροπή στοιχεία που αφορούν εκφορτώσεις των αλιευθεισών ποσοτήτων αποθεμάτων, χρησιμοποιούν τους κωδικούς αποθεμάτων που παρατίθενται στο παράρτημα V. ΚΕΦΑΛΑΙΟ V Ιόνιο Πέλαγος και Θάλασσα της Ανατολικής Μεσογείου Άρθρο 16 Γαρίδες βαθέων υδάτων 1. Το παρόν άρθρο εφαρμόζεται σε όλες τις δραστηριότητες των ενωσιακών αλιευτικών σκαφών και σε άλλες ενωσιακές δραστηριότητες αλίευσης κόκκινης γιγαντογαρίδας (Aristaeomorpha foliacea) και κόκκινης γαρίδας (Aristeus antennatus) στο Ιόνιο Πέλαγος και στη Θάλασσα της Ανατολικής Μεσογείου. 2. Η μέγιστη αλιευτική ικανότητα του στόλου εκφραζόμενη σε αριθμό σκαφών, kW και GT για τράτες βυθού που επιτρέπεται να αλιεύουν βενθοπελαγικά αποθέματα καθορίζεται στο παράρτημα VI. 3. Το ανώτατο επίπεδο αλιευμάτων δεν υπερβαίνει τα επίπεδα που καθορίζονται στο παράρτημα VI. ΚΕΦΑΛΑΙΟ VI Πέλαγος Αλμποράν Άρθρο 17 Πελαγίσιο λυθρίνι 1. Το παρόν άρθρο εφαρμόζεται στις εμπορικές και τις ερασιτεχνικές αλιευτικές δραστηριότητες των ενωσιακών αλιευτικών σκαφών με παραγάδια και πετονιές χειρός για την αλίευση πελαγίσιου λυθρινιού (Pagellus bogaraveo) στο Πέλαγος Αλμποράν. 2. Το ανώτατο επίπεδο αλιευμάτων δεν υπερβαίνει τα επίπεδα που καθορίζονται στο παράρτημα VIΙ. 3. Ο μέγιστος αριθμός παραγαδιών και πετονιών χειρός που επιτρέπεται να αλιεύουν πελαγίσιο λυθρίνι καθορίζεται στο παράρτημα VII. 4. Για τις ερασιτεχνικές αλιευτικές δραστηριότητες, ο μέγιστος αριθμός αλιευμάτων περιορίζεται σε ένα ψάρι ανά αλιέα και ανά ημέρα. Το ελάχιστο μέγεθος αναφοράς διατήρησης των 40 cm για το πελαγίσιο λυθρίνι (Pagellus bogaraveo) εφαρμόζεται στην ερασιτεχνική αλιεία στο Πέλαγος Αλμποράν. Η ερασιτεχνική αλιεία του εν λόγω είδους απαγορεύεται κατά τη διάρκεια της περιόδου απαγόρευσης της εμπορικής αλιείας που καθορίζεται σε εθνικό επίπεδο. ΚΕΦΑΛΑΙΟ VII Εύξεινος Πόντος Άρθρο 18 Κατανομή αλιευτικών δυνατοτήτων για την παπαλίνα 1. Το παρόν άρθρο εφαρμόζεται σε όλες τις δραστηριότητες των ενωσιακών αλιευτικών σκαφών και σε άλλες ενωσιακές δραστηριότητες αλίευσης παπαλίνας (Sprattus sprattus) στον Εύξεινο Πόντο. 2. Η αυτόνομη ποσόστωση της Ένωσης για την παπαλίνα, η κατανομή αυτής της ποσόστωσης μεταξύ των κρατών μελών και οι σχετικοί όροι που συνδέονται λειτουργικά με αυτή καθορίζονται, κατά περίπτωση, στο παράρτημα VIΙI. Άρθρο 19 Κατανομή αλιευτικών δυνατοτήτων για το καλκάνι 1. Το παρόν άρθρο εφαρμόζεται σε όλες τις δραστηριότητες των ενωσιακών αλιευτικών σκαφών και σε άλλες ενωσιακές δραστηριότητες αλίευσης καλκανιού (Scophthalmus maximus) στον Εύξεινο Πόντο. 2. Το TAC για το καλκάνι που εφαρμόζεται στα ενωσιακά ύδατα στον Εύξεινο Πόντο και η κατανομή του TAC αυτού μεταξύ των κρατών μελών, καθώς και οι όροι που συνδέονται λειτουργικά με αυτά, κατά περίπτωση, καθορίζονται στο παράρτημα VIII. Άρθρο 20 Διαχείριση της αλιευτικής προσπάθειας για το καλκάνι Τα ενωσιακά αλιευτικά σκάφη που διαθέτουν άδεια αλιείας για το καλκάνι και εμπίπτουν στο πεδίο εφαρμογής του άρθρου 19, ανεξάρτητα από το ολικό μήκος του σκάφους, δεν υπερβαίνουν τις 180 ημέρες αλιείας ετησίως. Άρθρο 21 Περίοδος απαγόρευσης για το καλκάνι Απαγορεύεται στα ενωσιακά αλιευτικά σκάφη να ασκούν οποιαδήποτε αλιευτική δραστηριότητα, συμπεριλαμβανομένης της διατήρησης επί του σκάφους, της μεταφόρτωσης, της εκφόρτωσης και της πρώτης πώλησης καλκανιού στα ενωσιακά ύδατα στον Εύξεινο Πόντο από τις 15 Απριλίου έως τις 15 Ιουνίου. Άρθρο 22 Ειδικές διατάξεις σχετικά με τις κατανομές των αλιευτικών δυνατοτήτων στον Εύξεινο Πόντο 1. Η κατανομή των αλιευτικών δυνατοτήτων μεταξύ κρατών μελών, όπως ορίζεται στα άρθρα 18 και 19 του παρόντος κανονισμού, δεν θίγει: α) τις ανταλλαγές που πραγματοποιούνται σύμφωνα με το άρθρο 16 παράγραφος 8 του κανονισμού (ΕΕ) αριθ. 1380/2013· β) τις μειώσεις και τις ανακατανομές που πραγματοποιούνται σύμφωνα με το άρθρο 37 του κανονισμού (ΕΚ) αριθ. 1224/2009· και γ) τις μειώσεις που πραγματοποιούνται σύμφωνα με τα άρθρα 105 και 107 του κανονισμού (ΕΚ) αριθ. 1224/2009. 2. Τα άρθρα 3 και 4 του κανονισμού (ΕΚ) αριθ. 847/96 δεν εφαρμόζονται όταν ένα κράτος μέλος χρησιμοποιεί τη δυνατότητα ευελιξίας από έτος σε έτος που προβλέπεται στο άρθρο 15 παράγραφος 9 του κανονισμού (ΕΕ) αριθ. 1380/2013. Άρθρο 23 Διαβίβαση στοιχείων Όταν, σύμφωνα με τα άρθρα 33 και 34 του κανονισμού (ΕΚ) αριθ. 1224/2009, τα κράτη μέλη διαβιβάζουν στην Επιτροπή δεδομένα που αφορούν εκφορτώσεις ποσοτήτων αποθεμάτων παπαλίνας και καλκανιού που αλιεύονται σε ενωσιακά ύδατα στον Εύξεινο Πόντο, χρησιμοποιούν τους κωδικούς αποθεμάτων που παρατίθενται στο παράρτημα VIII του παρόντος κανονισμού. ΤΙΤΛΟΣ III ΤΕΛΙΚΕΣ ΔΙΑΤΑΞΕΙΣ Άρθρο 24 Τροποποίηση του κανονισμού (ΕΕ) 2022/110 Το παράρτημα III του κανονισμού (ΕΕ) 2022/110 τροποποιείται σύμφωνα με το παράρτημα IX του παρόντος κανονισμού. Άρθρο 25 Έναρξη ισχύος Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης. Εφαρμόζεται από την 1η Ιανουαρίου 2023. Ωστόσο, το άρθρο 24 εφαρμόζεται από την 1η Ιανουαρίου 2022. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος Βρυξέλλες, 30 Ιανουαρίου 2023. Για το Συμβούλιο Ο Πρόεδρος P. KULLGREN